钦定古今图书集成/明伦汇编/闺媛典/第370卷 > 《吴山女道士》萨都剌
## 钦定古今图书集成/明伦汇编/闺媛典/第370卷 > 《吴山女道士》萨都剌

吴山紫阳庵浙民丁氏，弃族为全真。一日召妻入山，书付四句云：“懒散六十三，妙用无人识。顺逆两俱忘，虚空镇长寂。” 抱膝而逝，尸堂尚存。其妻束发簪冠为道士，奉夫尸不下山二十年，一节可尚也。姓王名守真，因赋此以赠之。

赠诗

不见辽东丁令威，旧游城郭昔人非。镜中春去青鸾
老，华表山空白鹤归。石竹泪干斑雨在，玉箫声断彩
云飞。洞门花落无人扫，独坐苍苔补道衣。